73/318/ETY: Komission päätös, tehty 4 päivänä lokakuuta 1973, Sveitsin henkilökohtaisen ajopäiväkirjan hyväksymisen eväämisestä tieliikenteen sosiaalilainsäädännön perusteella



Virallinen lehti nro L 291 , 18/10/1973 s. 0035 - 0035

Suomenk. erityispainos Alue 7 Nide 1 s. 0151

Ruotsink. erityispainos Alue 7 Nide 1 s. 0151



KOMISSION PÄÄTÖS, tehty 4 päivänä lokakuuta 1973, Sveitsin henkilökohtaisen ajopäiväkirjan hyväksymisen eväämisestä tieliikenteen sosiaalilainsäädännön perusteella (73/318/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69 (), sellaisena kuin se on muutettuna neuvoston 28 päivänä helmikuuta 1972 annetuilla neuvoston asetuksilla (ETY) N:o 514/72 ja (ETY) N:o 515/72 (), ja erityisesti sen 14 artiklan 1 kohdan, sekä katsoo, että neuvoston asetuksen (ETY) N:o 543/69 14 artiklan 1 kohdan toisen alakohdan perusteella komissio hyväksyy jäsenvaltion pyynnöstä sellaisen ajopäiväkirjan, jonka malli on erilainen kuin liitteessä esitetty, jos nämä erot eivät koske yhteisön mallin olennaisia kohtia, Saksan hallitus lähetti komissiolle 16 päivänä lokakuuta 1972 kirjeen, jossa pyydetään Sveitsissä nykyisin käytettävän henkilökohtaisen ajopäiväkirjan «Livret de travail du conducteur professionnel de véhicules automobiles» hyväksymistä, kuitenkin erityisesti seuraavat kohdat kyseisessä ajopäiväkirjassa poikkeavat yhteisön mallista: P siinä ei ilmoiteta viikoittaista ajoaikaa, vaikka se on eräs voimassa olevan yhteisön lainsäädännön olennaisista tavoitteista, P siinä ei ilmoiteta suurinta sallittua kokonaispainoa, vaikka tämä kokonaispaino on asetuksen (ETY) N:o 543/69 6 artiklan, joka liittyy kaksoismiehityksen käyttöön yli 450 km matkoilla, soveltamisen edellytys; P siinä ei ilmoiteta matkustajaliikenteeseen liittyvää, 11 artiklan mukaista vuorokautisen lepoajan järjestämistä koskevaa vaihtoehtoa, nämä erot yhteisön mallista koskevat olennaisia kohtia 25 päivänä maaliskuuta 1969 annetun neuvoston asetuksen (ETY) N:o 543/69, sellaisena kuin se on muutettuna 28 päivänä helmikuuta 1972 annetulla asetuksella (ETY) N:o 514/72, 14 artiklan säännösten perusteella; kyse on kohdista, jotka on tarkoitettu tiettyjen neuvoston asetuksen (ETY) N:o 543/69 perussääntöjen noudattamisen valvonnan varmistamiseksi, tässä yhteydessä ei pidetä ratkaisevana sitä seikkaa, että Sveitsissä rekisteröidyissä ajoneuvoissa on ajopiirturi, jonka avulla on mahdollista valvoa viikoittaista ajoaikaa; sen lisäksi että kyseinen seikka on tarkoitetussa säännöksessä annettuihin yhteisön mallista poikkeavan ajopäiväkirjan hyväksymistä koskeviin vaatimuksiin kuulumaton, se ei myöskään mahdollista kahden muun edellä mainitun kohdan valvontaa, ja tämän vuoksi ajopäiväkirja, jolle hyväksyntää on pyydetty, ei ole riittävä valvonnan suorittamiseksi neuvoston asetuksen (ETY) N:o 543/69 mukaisesti, ON TEHNYT TÄMÄN PÄÄTÖKSEN: 1 artikla Sveitsin ajopäiväkirjan hyväksyminen, jota Saksan hallitus on pyytänyt tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69, sellaisena kuin se on täydennettynä 28 päivänä helmikuuta 1972 annetun neuvoston asetuksen (ETY) N:o 514/72 4 artiklalla, 14 artiklan 1 kohdan toisen alakohdan säännösten mukaisesti, evätään. 2 artikla Tämä päätös on tarkoitettu kaikille jäsenvaltioille. Tehty Brysselissä 4 päivänä lokakuuta 1973. Komission puolesta Puheenjohtaja François-Xavier ORTOLI () EYVL N:o L 77, 29.3.1969, s. 49 () EYVL N:o L 67, 20.3.1972, s. 1 ja 11